गौरचरणमा परिणत भएको विमानस्थल संचालनका लागि सहमति भएसँगै बिहीबार प्राविधिकहरुको अवलोकन गरेका छन् । अवलोकन गरेपछि पूर्वाधार निर्माणको काम तत्काल सुरु हुने भएको छ । विमानस्थलमा रन वे मर्मत, पुरानो टावरको चेकजाँच तथा मर्मत र विमानस्थल वरपरका अग्ला संरचना हटाउने र रुखहरु तत्काल हटाउने कार्य केही दिनमै सुरु हुने भएको छ । नेपाल नागरिक उड्डयन प्राधिकरणका निर्देशक इन्द्रराज शर्माले सुरुमा पूर्वाधार तयार हुनुपर्ने बताउनुभयो ।
